open-index/open-wikipedia-markdown huggingface dataset:
Delete

náhľad|Kláves DELETE z bežnej klávesnice
**Delete** (po anglicky *zmazať*) je kláves, ktorý sa nachádza na počítačovej klávesnici v oblasti systémových klávesov. Označuje sa skratkou **Del**. Slúži na vymazanie znaku na pozícii kurzora počas písania, na rozdiel od klávesu Backspace, ktorý maže znak na pozícii pred kurzorom.

Kláves sa používa aj v tzv. *trojhmate* Ctrl+Alt+Del v operačných systémoch DOS a Windows.

Kláves Delete sa na niektorých notebookoch používa na vstup do BIOSu.

Ako kláves Delete môže slúžiť aj znak **.** na numerickej klávesnici.

Unicode má pre kláves Delete špeciálny znak  (U+2326).

## Pozri aj
* Ctrl+Alt+Delete
* Backspace

## Zdroj

Kategória:Počítačové klávesy
Alef 0

**<math>\aleph_0</math> (Alef 0)** (v rovnakom význame sa používa aj \,\omega_0 či len \,\omega) je najmenšie nekonečné ordinálne aj kardinálne číslo.

## Vlastnosti
\aleph_0 je
* limitný ordinál a limitný kardinál
* regulárny ordinál
* mohutnosťou množiny prirodzených, racionálnych aj algebraických čísiel
* najmenšou hodnotou funkcie alef

## Značenie
V súčasnosti sú všetky tri značenia pre najmenší nekonečný ordinál (t. j. \aleph_0, \omega_0, \omega) považované za v podstate rovnocenné. Z historických dôvodov však býva zvykom používať značenie
* \,\aleph_0 ak hovoríme o tomto čísle ako o čísle kardinálnom,
* \,\omega_0 a \,\omega ak o ňom hovoríme ako o čísle ordinálnom, pričom index *0* sa väčšinou používa vtedy, ak berieme do úvahy toto číslo v kontexte vyšších počiatočných ordinálnych čísiel.

Toto značenie má svoje historické opodstatnenie. V začiatkoch naivnej teórie množín boli ordinálne a kardinálne čísla chápané ako typy dobrých usporiadaní resp. mohutnosťou množín, teda ako odlišné objekty, ktoré spolu nemajú nič spoločného. Ordinálne číslo \omega bolo chápané ako typ dobrého usporiadanie množiny prirodzených čísiel, t. j. ako typ usporiadania, ktoré je limitou typov usporiadaní konečných množín. Odtiaľ zrejme pochádza označenie \omega posledným písmenom gréckej abecedy. Naopak kardinálne číslo \aleph_0 je najmenším z rady typov nekonečných veľkostí. Odtiaľ pochádza označenie \aleph_0 prvým písmenom hebrejskej abecedy (najvyššia mohutnosť, mohutnosť triedy všetkých kardinálnych čísiel označil Georg Cantor posledným písmenom hebrejskej abecedy *ת* (taf)).

## Pozri aj
* Funkcia alef
* Epsilon 0
* Taf

## Zdroj

Kategória:Kardinálne čísla
CO

**CO** môže byť:
* sumárny vzorec pre oxid uhoľnatý, pozri oxid uhoľnatý
* akronym pre civilnú ochranu alebo civilnú obranu, pozri civilná ochrana a civilná obrana
* vo vojenstve: skratka pre *commanding officer* (veliteľ, veliaci dôstojník), pozri veliteľ
* skratka pre štát Colorado v Spojených štátoch, pozri Colorado (štát USA)

**Co** môže byť:
* značka pre chemický prvok kobalt (*Cobaltum*), pozri kobalt
* ISO 639-1 kód pre korzický jazyk, pozri korzičtina

**.co** môže byť:
* doména najvyššej úrovne pre Kolumbiu, pozri .co

Kategória:Skratky
Cedi

**Cedi** (slovo stredného rodu) je národná mena západoafrickej Ghany. Jeho súčasný ISO 4217 kód je **GHS**. Jedna stotina cedi sa nazýva *pesewa*.

## Dejiny meny v Ghane
náhľad|Niektoré z mincí druhého cedi
Rok po získaní nezávislosti (1958) zaviedla Ghana na svojom území miestnu ghanskú libru. Táto libra mala ekvivalentnú hodnotu s britskou librou a používala aj rovnaký systém čiastkových jednotiek: 1 libra = 20 šilingov = 240 penny.

***„Prvé“ cedi*** nahradilo ghanskú libru v roku 1965 v pomere 1 libra = 2,4 cedi či 100 pesewa = 100 penny. Zároveň prešlo na decimálny systém a bolo rozdelené na 100 pesewa a nie na šilingy a penny. Cedi bolo až do roku 1967, kedy bolo zavedené „nové“ cedi, používane skôr ako druhé platidlo popri stále používanej libre.

***„Druhé“ cedi*** sa do obehu dostalo v roku 1967 a vychádzalo z pôvodného cedi v pomere 1 nový cedi = 1,2 pôvodného cedi. Výmenný kurz k libre bol teda v roku 1967 1 libra = 2 cedi.

V roku 1979 vydala ghanská vláda nové bankovky cedi, existujúce bankovky vylásila za neplatné. Nové bankovky sa vymieňali za pôvodné v pomere 10 starých za 7 nových, ak čiastka bola menšia ako 5000 cedi. Ak čiastka presiahla hranicu 5000 cedi, výmenný kurz bol 10 starých za 5 nových. Vláda týmto krokom stiahla z obehu veľké množstvo obeživa, zdôvodňovala to potrebou bojovať proti inflácii.

***„Tretie“ cedi*** sa dostalo do obehu 1. júla 2007. Vychádzalo z predchádzajúceho cedi v pomere 10 000 predošlých cedi = 1 nový cedi. Až do 1. januára 2009 kolovali spoločne druhé a tretie cedi, od tohto dátumu sa používa len tretie cedi.

## Mince a bankovky
Súčasné mince tretieho cedi majú nominálne hodnoty **1, 5, 10, 20, 50** pesewa a **1** cedi. Bankovky tretieho cedi sú **1, 5, 10, 20, 50** cedi.

## Vývoj kurzu voči americkému doláru
Následujúca tabuľka prehľadne ukazuje, ako sa postupne menil kurz (klesala hodnota) cedi.

## Referencie


## Iné projekty

## Externé odkazy
* Stránky ghanskej vlády o zavedení tretieho cedi 
* Vyobrazenie mincí ghanskej libry a '''všetkých''' cedi
* Vyobrazenie mincí '''tretieho''' cedi

Cedi
Kategória:Meny v Afrike
Guarani (mena)

**Guarani** alebo **guaraní** (šp. *guaraní*, množné číslo *guaraníes*) je zákonné platidlo juhoamerického štátu Paraguaj. Jeho ISO 4217 kód je **PYG**. 

Čiastkovou jednotkou (1/100) je céntimo, pre jeho nízku hodnotu sa však žiadne mince v hodnotách céntimo nepoužívajú. Paraguajská mena nesie svoje meno po miestnom indiánskom kmeni a jazyku guaraní.

Guarani oficiálne vzniklo 5. októbra 1943, kedy nahradilo dovtedy používané paraguajské peso (názov *[[peso]]* má dodnes niekoľko mien krajín, ktoré bývali španielskymi kolóniami). Výmenný kurz bol vtedy *100 pesos = 1 guaraní*. V praxi sa do obehu dostal až v roku 1944. V súčasnosti panuje v krajine vysoká inflácia a paraguajská mena patrí celosvetovo medzi meny s najnižšou hodnotou.

## Mince a bankovky
* Súčasné mince v obehu majú hodnoty **50, 100, 500, 1000** guaraní.
* Platné paraguajské bankovky: **1000, 5000, 10&nbsp;000, 20&nbsp;000, 50&nbsp;000** a **100&nbsp;000** guaraní. 

## Externé odkazy
* Centrálna banka Paraguaja 

## Zdroj

Kategória:Paraguaj
Kategória:Meny v Amerike
Deleatur

náhľad|Korektorská značka deleatur
**Deleatur** (lat. *má byť vypustené*, *nech je vynechané*), popr. **dele** (*znič*, *vymaž*), skratka **del.**, je korektorská značka, ktorou korektor označuje sadzačovi časti textu na zmazanie (od jedného písmena, cez slovo až po celé odseky). Symbol tejto značky vychádza z minuskulného *[[d]]* v kurente, podobá sa gréckemu písmenu théta. Má svoju značku v Unicode ₰ a zapisuje sa U+20B0.

## Zdroj

Kategória:Symboly
Kategória:Tlač
Kategória:Latinské výrazy
Del

**Del** môže byť:
* operátor del (operátor nabla)
* skratka:
** deleatur
** delineavit
** delevit
** delete – počítačový kláves

**DEL** môže byť:
* Deutsche Eishockey Liga
Ctrl

náhľad|Klávesy Ctrl, Windows, Alt
**Ctrl** je kláves na počítačovej klávesnici používaný vždy spoločne s iným klávesom. Slúži na vykonávanie špeciálnych operácií, pretože mení štandardný význam toho klávesu, s ktorým je spoločne stlačený. Používa sa podobne ako kláves Shift. Kláves Ctrl sa zvyčajne nachádza na dolnom okraji klávesnice. Obyčajne je označený ako Ctrl, niekedy aj Control alebo Ctl. V texte býva často reprezentovaný znakom “šipka hore” (U+2303, ), alebo znakom caret (^).

## Označovanie
Je niekoľko spôsobov, ako označovať stlačenie klávesu Ctrl spoločne s iným klávesom. Všetky uvedené príklady znamenajú *drž stlačený kláves Ctrl a súčasne stlač kláves x*.

## Príklady
Následujúce príklady sa môžu v rôznych aplikáciách líšiť, uvedené kombinácie sa vyskytujú v operačnom systéme Microsoft Windows.

## Zdroj

CTRL
Jasle

**Jasle** (alebo v niektorých kontextoch zdrobnene/expresívne **jasličky**) môžu byť:
*detské jasle
*betlehem (ozdoba)
*kŕmidlo pre statok alebo zver v podobe rebriny alebo žľabu, pozri jasle (kŕmidlo)
*takéto kŕmidlo, v ktorom podľa biblickej legendy ležal malý Ježiš Kristus
*v slangu: v kolektívnych športoch obohratie súpera tak, že mu lopta či puk prejde pomedzi nohy, pozri jasle (šport)

**Jasličky** môžu byť aj hviezdokopa, pozri Jasličky (hviezdokopa).
Guanajuato (mesto)

**Guanajuato** je mesto v centrálnom Mexiku a hlavným mestom rovnomenného štátu. Nachádza sa v úzkom údolí, ktoré sa v uliciach mesta zužuje a kľukatí.

Mnohé z dopravných tepien mesta sú vedené čiastočne alebo úplne pod zemou. Historické centrum mesta je od roku 1988 vďaka zachovanému komplexu koloniálnych domov, kostolov a iných stavieb, postavených z ružového alebo zeleného pieskovca, zaradené medzi lokality svetového dedičstva. 

V meste a okolí sa nachádzali bohaté náleziska striebra a tamojšie bane produkovali v období vrcholu až 2/3 svetovej ťažby. Mesto je známe Múzeom múmií, ktoré obsahuje mumifikované telá, nájdené na mestskom cintoríne v 19. a 20. storočí, ako aj Festivalom Internacional Cervantino.

## Osobnosti mesta
* Diego Rivera (* 1886 – † 1957), maliar, aktívny komunista a manžel maliarky Fridy Kahlo
* Juan José Arreola (* 1918 – † 2001), básnik a spisovateľ

## Partnerské mestá

## Iné projekty

Kategória:Mestá v Mexiku
Kategória:Lokality Svetového dedičstva v Mexiku
Guanajuato

**Guanajuato** môže byť:

* jeden z 31 štátov Mexika, pozri Guanajuato (štát)
* mesto v centrálnom Mexiku, pozri Guanajuato (mesto)
* rieka v Mexiku, pozri Guanajuato (rieka)
Grace Abbottová

**Grace Abbottová** (* 17. november 1878, Grand Island, Nebraska, USA – † 19. jún 1939, Chicago, USA) bola americká sociálna reformátorka, ktorá zastupovala USA v Medzinárodnej organizácii práce. Podieľala sa na prijatí prvého federálneho štatútu obmedzujúceho prácu mladistvých (Keating-Owen Act, 1916).

## Iné projekty

## Zdroj
* 

Kategória:Sociálni pracovníci USA
Ibráhím Abbúd

**Ibráhím Abbúd** (;&nbsp;* 26. október 1900, Sinkat – † 8. september 1983, Chartúm, Sudán) bol sudánsky politik, generál a prezident. V roku 1958 viedol vojenský prevrat v krajine, kde následne obsadil funkciu ministerského predsedu (premiéra) a od roku 1963 prezidenta. Ďalším prevratom zosadený. Následne žil dlhé roky v Británii, zomrel však v Chartúme.

## Referencie

Kategória:Sudánski generáli
Kategória:Prezidenti Sudánu
Kategória:Diktátori
Hraničný potok (prítok Handlovky)

**Hraničný potok** je potok na Hornej Nitre, vo východnej časti okresu Prievidza. Je to pravostranný prítok Handlovky a preteká osadou Remata. Má dĺžku 5,5 km a je tokom V. rádu.

Pramení v pohorí Kremnické vrchy, na severozápadných svahoch Vysokej, v nadmorskej výške okolo . V pramennej oblasti priberá štyri prítoky a preteká osadou Remata, za ktorou z pravej strany priberá potok od rekreačného strediska. Tu tvorí hranicu pohorí Kremnické vrchy a Žiar, pokračuje severozápadným smerom a po vstupe do Handlovskej kotliny sa vlieva do Handlovky v nadmorskej výške okolo .

## Referencie

Kategória:Potoky na Slovensku
Kategória:Povodie Nitry
Kategória:Vodné toky v Žiari
Kategória:Vodné toky v okrese Prievidza
Medzinárodná federácia inline skater hockey

**Medzinárodná federácia inline skater hockey** (skr. **IISHF** – *International Inline Skater Hockey Federation*) je medzinárodná športová organizácia združujúca 11 národných zväzov hry inline skater hockey po celom svete, sídliaca v Sione, vo Švajčiarsku. Vznikla v roku 1998. Na jej čele v súčasnosti stojí Dán Erik Sommer. IISHF zatiaľ nie je členom MOV.

## Dejiny
Predchoca IISH vznikol už v roku 1988 pod názvom *European Street Hockey Association (ESHA)*, keďže vtedy sa vyskytoval tento šport iba v európskych krajinách. Jeho zakladateľmi boli Anglicko a Nemecko. V roku 1992 vznikla *International Street Hockey Association (ISHA)* ako nástupca ESHA, ktorej zakladateľmi boli Spojené kráľovstvo, Nemecko a Holandsko. Po tom, čo sa k nim pridali aj Švajčiarsko a Dánsko v roku 1993 sa federácia premenovala na *International Skater Hockey Federation (ISHF)*. A v roku 1998 sa premenovala na dnešné meno. Od roku 1997 organizuje federácia európske vrcholné podujatia, ako majstrovstvá Európy mužov, žien a juniorov a rok neskôr aj Európsky pohár klubov.

## Členské zväzy
**Európa**

**Ázia**

**Amerika**

1 Ako zložka Rakúskeho zväzu kolieskových športov
2 Organizovaná zložka inline skater hockey v rámci zväzu

## Podujatia
**Národné tímy**
* Majstrovstvá Európy
* Majstrovstvá Európy juniorov (U19)
**Kluby**
* Európsky pohár
* Európsky pohár pozvaných
* Európsky pohár juniorov (U19)
* Európsky pohár kadetov (U16)
* Európsky pohár žiakov (U13)

## Referencie

## Externé odkazy
* Oficiálna stránka IISHF 

Kategória:Inline skater hockey
Inline-skater hokej
Kategória:Organizácie založené v 1998
Morovniansky potok

**Morovniansky potok** je potok v Hornonitrianskej kotline na Hornej Nitre, vo východnej časti okresu Prievidza. Je to ľavostranný prítok Handlovky a preteká Morovnom a Ráztočnom. Má dĺžku približne 7 km a je tokom V. rádu.

Pramení v podhorí Vtáčnika, no už na území Hornonitrianskej kotliny, na západných svahoch Malého Griča () v nadmorskej výške okolo . V pramennej oblasti priberá viacero prítokov, obteká Morovno a prevažne severným smerom tečie k Ráztočnu, kde sa v nadmorskej výške okolo  vlieva do Handlovky.

## Referencie

Kategória:Potoky na Slovensku
Kategória:Povodie Nitry
Kategória:Vodné toky v okrese Prievidza
Kategória:Handlová
Kategória:Ráztočno
Kategória:Vodné toky v Hornonitrianskej kotline
Svetová curlingová federácia

300px|náhľad|Členské federácie WCF
**Medzinárodná curlingová federácia** (skr. **WCF** – *World Curling Federation*) je medzinárodná športová organizácia združujúca 50 národných curlingových zväzov na celom svete. Vznikla v roku 1965 a sídli v Perthe, v Škótsku. Na jej čele v súčasnosti stojí Škótka Kate Caithness. WCF je riadnym členom MOV, ako aj SportAccord (Medzinárodná federácia športových asociácií).

## Dejiny
WCF vznikla v roku 1965 ešte pod názvom *International World Federation (ICF)* a bola iniciovaná prvým národným curlingovým zväzom na svete, škótskym *Royal Caledonian Curling Club*. Zakladajúci členovia boli: Škótsko, Kanada, Nórsko, Švajčiarsko, Švédsko a USA. Svoje vrcholnéMajstrovstvá sveta odštartovali ešte v roku 1959, vtedy pod názvom *Škótsky pohár*. Juniorské majstrovstvá sveta organizuje WCF od roku 1975 a seniorské (veteránske) od 2002.

Najmladším, 49. členom WCF sa v apríli 2012 stalo Mongolsko. 

## Konfederácie
* Európska curlingová federácia (ECF)

## Prezidenti
 

## Členské zväzy

**Európa**
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  Slovensko
* 
* 
* 
* 
* 
* 
* 
* 
* 1
* 

**Ázia**
* 
* 
* 
* 
* 1
* 

**Amerika**
* 
* 
* 
* 1
* 

**Oceánia**
* 
* 

1 Pridružení členovia

## Rebríček WCF
WCF vydáva medzinárodný rebríček krajín mužov a žien na základe ich dosiahnutých výsledkov na olympijských hrách, majstrovstvá sveta či kontinentálnych majstrovstvách.

## Podujatia
**Národné tímy**
* Majstrovstvá sveta
* Majstrovstvá sveta juniorov
* Majstrovstvá sveta seniorov
* Majstrovstvá sveta zmiešaných dvojíc
* Majstrovstvá Ázie a Pacifiku
* Majstrovstvá Ázie a Pacifiku juniorov
* Americký vyzývací pohár
**Iné**
* Kontinentálny pohár (tím Severnej Ameriky vs. tím Sveta)

## Pozri aj
* Majstrovstvá sveta v curlingu
* Európska curlingová federácia
* Curling na Zimných olympijských hrách

## Referencie

## Externé odkazy
* Oficiálna stránka WCF 

Kategória:Curling
Curling
Kategória:Organizácie založené v 1965
Perth

**Perth** môže byť:

* mesto v Austrálii:
** hlavné mesto štátu Západná Austrália, pozri Perth (Západná Austrália)
** v Tasmánii, pozri Perth (Tasmánia)
* mesto v Škótsku, pozri Perth (Škótsko)
* sídlo v Kanade:
** v provincii New Brunswick, pozri Perth (New Brunswick)
** v provincii Ontário, pozri Perth (Ontário)
* sídlo v USA:
** v štáte Delaware, pozri Perth (Delaware)
** v štáte Indiana, pozri Perth (Indiana)
** v štáte Kansas, pozri Perth (Kansas)
** v štáte New York, pozri Perth (New York)
** v štáte Severná Dakota, pozri Perth (Severná Dakota)
* planétka, pozri 3953 Perth

## Pozri aj
* Perth River – rieka na Novom Zélande
Veľká vlastenecká vojna (rozlišovacia stránka)

**Veľká vlastenecká vojna** môže byť:
* označenie východného frontu počas druhej svetovej vojny, najmä jeho sovietsko-nemeckej vojny, pozri východný front (druhá svetová vojna)
* sovietsky film Romana Karmena z roku 1965, pozri Veľká vlastenecká vojna (film z 1965)
* americko-sovietsky dokumentárny seriál z roku 1978, pozri Veľká vlastenecká vojna / Neznáma vojna
* ruský dokumentárny seriál z roku 2010, pozri Veľká vlastenecká vojna (dokumentárny seriál z 2010)

## Pozri aj
* vlastenecká vojna
Berenice Abbottová

**Berenice Abbottová** (* 17. júl 1898, Springfield, Ohio, USA – † 9. december 1991, Monson, Maine) bola americká fotografka. 

Je považovaná za priekopníčku dokumentárnej fotografie v USA. Dlhší čas žila v Paríži, kde mala ateliér navštevovaný mnohými známymi osobnosťami. Bola členkou Fotografickej ligy, objavila dielo parížskeho fotografa Eugène Atgeta. Vystavovala aj v Múzeu moderného umenia v New Yorku (1970).

## Galéria

Image:Pike and Henry Streets, Manhattan (NYPL b13668355-482679).jpg|Pike Street a Henry Street (1936)
Image:Automat, 977 Eighth Avenue, Manhattan (NYPL b13668355-482752).jpg|Automat na Manhattan (1936)
Image:Penn Station, Interior, Manhattan (NYPL b13668355-482603).jpg|Pennsylvania Station (1936)
Image:Manhattan Bridge, From Bowery and Canal Street, Manhattan to Warren and Bridge Street, Brooklyn, Manhattan (NYPL b13668355-482814).jpg|Manhattan Bridge (1936)
Image:John_Wanamakers,_Fourth_Avenue_and_9th_Street,_Manhattan._(3110616024).jpg|Wanamaker's department store, Fourth Avenue Fourth Avenue a Ninth Street (1936)
Image:Financial district rooftops III in Manhattan in 1938.jpg|Financial District rooftops (1938)
Image:Doorway- Tredwell House, 29 East 4th Street, Manhattan (NYPL b13668355-1219143).jpg|House doorway on East 4th Street, Manhattan (1937)
Image:Hot Dog Stand, West St. and North Moore, Manhattan (NYPL b13668355-1219152).jpg|Hot dog stand, North Moore Street, Manhattan (1936)
Image:HARDWARE STORE 316-318 Bowery at Bleeker Street in New York City by Berenice Abbott in 1938.jpg|Hardware store on the Bowery in Manhattan (1938)
Image:Radio Row-Berenice Abbott.jpg|Radio Row at Cortlandt Street (1936)


## Iné projekty

## Zdroj
*  Pozn. Encyklopédia udáva zrejme chybný dátum smrti 17. decembra 1991
* Berenice Abbottová – časová os (anglicky) 

Kategória:Fotografi USA
Kategória:Osobnosti zo Springfieldu (Ohio)
Kategória:Portrétni fotografi USA
Naira

**Naira** je zákonným platidlom africkej Nigérie. Jej ISO 4217 kód je **NGN**.

## História mien na nigérijskom území
* V koloniálnom období bolo územie dnešnej Nigérie súčasťou Britskej západnej Afriky a používal sa tu britský monetárny systém *1 britská [[anglická libra|libra]] = 20 [[šiling]]ov = 240 [[penny]]*. V roku 1907 bola zavedená západoafrická libra, ktorá mala paritnú hodnotu k britskej libre a bola na ňu pevne naviazaná.
* V roku 1958 bola ustanovená Nigérijska centrálna banka, v praxi však začala fungovať až 1. júla 1959. Zároveň vznikla miestna nigérijská libra, ktorá už nebola súčasťou západoafrickej libry, napriek tomu bola stále pevne naviazaná na britskú libru v pomere 1:1. Medzi rokmi 1967 a 1970 existoval na juhovýchode krajiny separatistický štát Biafra, ktorý používal vlastnú biafrickú libru.
* Naira sa do obehu dostala 1. januára 1973, kedy nahradila nigérijskú libru v pomere **1 libra = 2 nairy**. Zároveň prebehla decimalizácia meny tým, že čiastočnou jednotkou nairy sa stal *kobo*, ktorý mal hodnotu jednej stotiny nairy.
* Nigéria, Ghana, Gambia, Sierra Leone a Guinea plánujú vytvoriť menovú úniu so spoločnou menou eco.

## Mince a bankovky
Súčasné mince v obehu majú hodnoty **50** kobo a **1** a **2** naira. 
Bankovky nairy majú hodnoty **5, 10, 20, 50, 100, 200, 500, 1000** naira.

## Iné projekty

## Externé odkazy
* Vyobrazenie súčasných mincí a bankoviek na stránkach Nigérijskej centrálnej banky
* Západoafrický menový inštitút (mena eco)

## Zdroj

Kategória:Nigéria
Kategória:Meny v Afrike
Abbúd

**Abbúd** môže byť:
* Ibráhím Abbúd (* 1900 – † 1982), sudánsky generál a prezident
* Márún Abbúd (* 1886 – † 1962), libanonský spisovateľ a literárny kritik
Márún Abbúd

**Márún Abbúd** (* 9. február 1886, Ajn Kfa, Libanon – † 3. jún 1962, Ajn Kfa, Libanon) bol libanonský prozaik, publicista, literárny kritik a prekladateľ. Okrem literárnej činnosti prednášal na univerzite dejiny arabskej literatúry. K jeho najvýznamnejším dielam patrí historický román *Al-Amír al Ahmar* (Červený emir, 1954) kritizujúci feudalizmus a niekoľko poviedkových zbierok.

## Zdroj
* 

Kategória:Libanonskí spisovatelia
Európska curlingová federácia

**Európska curlingová federácia** (skr. **ECF** – *European Curling Federation*) je európska športová organizácia združujúca 38 národných curlingových zväzov v Európe. Vznikla v roku 1975 a sídli v Berne, vo Švajčiarsku. Na jej čele v súčasnosti stojí Andorčan Andrew Ferguson-Smith. ECF je členom Svetovej curlingovej federácie (WCF).

## Dejiny
Federácia bola založená v roku 1975 pod názvom *European Curling Council (ECC)*. Medzi zakladajúcich členov, ktorí začali svoje rokovania už v roku 1974, patrili: Francúzsko, Nemecko, Nórsko, Švajčiarsko, Švédsko a Taliansko. V tom istom roku ICF (dnešná WCF) schválila novú organizáciu a podarilo sa zorganizovať hneď aj majstrovstvá Európy. Od roku 1985 sa názov zmenil na ECF. Ďalším medzníkom bol rok 2005, kedy sa začali organizovať majstrovstvá Európy v mixe dvojíc.

## Prezidenti
 

## Členské zväzy

## Podujatia
**Národné tímy**
* Majstrovstvá Európy
* Majstrovstvá Európy juniorov
* Majstrovstvá Európy zmiešaných dvojíc

## Pozri aj
* Majstrovstvá Európy v curlingu
* Svetová curlingová federácia

## Referencie

## Externé odkazy
* Oficiálna stránka ECF 

Kategória:Curling
Curling
Kategória:Organizácie založené v 1975
’s-Hertogenbosch

**’s-Hertogenbosch**  (neformálne **Den Bosch**, , ) je hlavné mesto holandskej provincie Severné Brabantsko. Leží na rieke Dommel a prieplave Zuid Willemsvaart asi 80&nbsp;km južne od Amsterdamu.

Ide o dôležitý železničný dopravný uzol. Sú tu rôzne druhy priemyslu, hlavne tabakový, textilný, obuvnícky a strojársky. V meste pôsobia viaceré nadnárodné korporácie, napríklad Heineken, Epic Systems a Tyco International.

Počet obyvateľov je okolo 140&nbsp;tisíc obyvateľov (2009). Je sídlom katolíckeho biskupa a nachádza sa tu neskoro gotický dóm sv. Jána.

Každoročne hostí profesionálny tenisový turnaj UNICEF Open hraný na tráve.

## Osobnosti
* Hieronymus Bosch (* 1450 – † 1516), maliar
* Georgius Macropedius (* 1487 – † 1558), humanista a dramatik
* Abraham van Diepenbeeck (* 1596 – † 1675), maliar a kresliar
* Jacob Moleschott (* 1822 – † –1893), lekár a materialista
* Jan de Quay (* 1901 – † 1985), premiér Holandska v rokoch 1959 – 1963
* Leon de Winter (* 1954), románopisec

## Partnerské mestá
*  Leuven, 1984
*  Trier, 1968

## Iné projekty

## Externé odkazy
* Oficiálne stránky mesta 
* Bossche Encyclopedie 

## Zdroj

Kategória:Mestá v Holandsku
Thajský baht

**Thajský baht** alebo **baht** je národná mena Thajska. Jeho kód podľa ISO 4217 je **THB**, jedna stotina sa nazýva *„satang“*. Do obehu prenikol v roku 1928, kedy nahradil dovtedy používaný tikal.

## Mince a bankovky
Platné mince, ktoré sa dnes v Thajsku používajú, sa razia v nominálnych hodnotách **1, 5, 10, 25, 50** satangov a ďalej **1, 2, 5, 10** bahtov. Bankovky v obehu majú nominálne hodnoty **20, 50, 100, 500, 1000** bahtov. 

Mince najnižších hodnôt (1, 5 a 10 satangov) sa už v obehu takmer nevyskytujú, napriek tomu zostávajú zákonným platidlom. Okrem základnej série mincí existuje aj mnoho verzií mincí 1, 2, 5 a 10 bahtov, ktoré boli vydané so zmeneným výzorom ako pamätné obežné mince. Tieto mince majú zhodné parametre ako štandardné mince, možno s nimi platiť.

Na averznej strane všetkých bankoviek je vyobrazený súčasný thajský kráľ Pchúmipchón Adundét v generálskej uniforme, na reverznej strane sú vyobrazení bývalí thajskí králi. Mince majú na averznej strane vyobrazených tunajších kráľov (čiže v obehu sú aj staršie mince, na ktorých sú podobizne bývalých kráľov), reverzné strany mincí nesú vyobrazenia tunajších chrámov.

## Iné projekty

## Externé odkazy
* Vyobrazenie súčasných aj starších thajských mincí na www.worldcoingallery.com

## Zdroj

Kategória:Ekonomika v Thajsku
Kategória:Meny v Ázii
1. Gambrinus liga 2011/2012

**Sezóna 2011/12 [[1. česká futbalová liga|1. Gambrinus ligy]]** bola 19. sezóna českej najvyššej futbalovej ligy. Začala sa 29. júla 2011 a skončila 11. mája 2012. Titul obhajoval klub FC Viktoria Plzeň, ktorý však napokon skončil tretí za AC Sparta Praha a novým majstrom z Liberca.

## Tabuľka

† - mužstvu bolo odrátaných 9 bodov

## Externé odkazy
* Oficiálna stránka súťaže 

Kategória:Futbal v 2011
Kategória:Futbal v 2012
Kategória:Najvyššia futbalová súťaž v Česku
Alternatíva pre Slovensko

**Alternatíva pre Slovensko**, skratka **ApS** (v rokoch 20112023: **Národ a Spravodlivosť – naša strana**, skratka **NaS – ns**; od októbra do decembra 2011: **Národ a spravodlivosť**) je politická strana na Slovensku. Jej predsedníčkou je od vzniku v roku 2011 Anna Belousovová.

Strana Národ a spravodlivosť vznikla v roku 2011 po odchode Anny Belousovovej zo Slovenskej národnej strany.

* Anna Belousovová – predsedníčka
* Rudolf Pučík – podpredseda

## Volebné preferencie
Volebné preferencie strany v percentách podľa agentúry Focus.

Hrubo vyznačené preferencie znamenajú prekročenie hranice 5 % potrebnej na vstup do parlamentu.

## Referencie

## Externé odkazy
* Oficiálny web  
* Alternatíva pre Slovensko v registri politických strán a politických hnutí MV SR

Kategória:Politické strany na Slovensku – funkčné
Kategória:Organizácie založené v 2011
Oprah Winfreyová

**Oprah Gail Winfreyová** (* 29. január 1954) je známa americká moderátorka, herečka a vydavateľka časopisu. Uvádzala populárnu *Oprah Winfrey Show*, je mnohonásobnou držiteľkou ceny Emmy a bola nominovaná na Oscara. Je považovaná za najbohatšiu Afroameričanku 20. storočia a najväčšiu afroamerickú filantropku všetkých dôb.

Magazín *[[Forbes (magazín)|Forbes]]* ju označil za najvplyvnejšiu svetovú celebritu. Jej fanúšikovia (vrátane Michaela Moorea) chceli, aby Oprah v roku 2004 aj 2008 kandidovala na úrad prezidenta Spojených štátov. Oprah sa však k tomu nevyjadrila. V amerických prezidentských voľbách 2008 využil jej popularitu demokratický kandidát Barack Obama, ktorého otvorene podporovala.

## Referencie

## Iné projekty

## Externé odkazy
* Oficiálna stránka Oprah Winfreyovej  

Kategória:Televízne herečky USA
Kategória:Dabingové herečky USA
Kategória:Televízne režisérky USA
Kategória:Televízni producenti USA
Kategória:Filmoví producenti USA
Kategória:Televízni scenáristi USA
Kategória:Spisovatelia USA
Kategória:Miliardári USA
Kategória:Držitelia ceny Emmy
Kategória:Nositelia Presidential Medal of Freedom
Kategória:Televízne herečky afroamerického pôvodu
Kategória:Osobnosti USA indiánskeho pôvodu
Taka (Bangladéš)

**Taka** ( *টাকা*) je zákonné platidlo ázijského štátu Bangladéš od roku 1972. ISO 4217 kód taky je **BDT**. Jedna stotina taky sa nazýva *poisha*. Skratka pre taku je ৳, ৲.

## Chronologický prehľad mien Bangladéša
* Indická rupia (do roku 1948) - Na bangladéšskom území, ktoré bolo až do roku 1947 súčasťou Britskej Indie sa používala indická rupia. V roku 1947 došlo k rozdeleniu Britskej Indie na súčasnú Indiu a Pakistan (združujúci dnešné štáty Pakistan a Bangladéš).
* Pakistanská rupia (1948-1972) - Pakistan, ktorý vznikol na konci roku 1947 začal používať svoju národnú menu od 1. apríla 1948. Štát Pakistan sa delil na dve entity, ktoré spolu geograficky nesusedili: *Západný Pakistan* (dnešný Pakistan) a *Východný Pakistan* (dnešný Bangladéš). Každý celok šiel svojou vlastnou cestou a prebehlo niekoľko občianskych vojen, až 16. decembra 1971 vyhlásil Východný Pakistan nezávislosť. Nový štát sa už volal Bangladéš.
* Bangladéšska taka (od roku 1972) - 15 dní po získaní nezávislosti zaviedol Bangladéš 1. januára 1972 svoju vlastnú národnú menu - taku.

## Mince a bankovky
* Bangladéšske mince v obehu majú hodnoty **1, 5, 10, 25, 50** poish, ďalej **1, 2** a **5** taka
* Bankovky sú tlačené v hodnotách **1, 2, 5, 10, 20, 50, 100, 500, 1000** taka

## Externé odkazy
* Bangladéšska centrálna banka
* Vyobrazenie mincí
* Historické bankovky v Bangladéši   

## Zdroj

Kategória:Bangladéš
Kategória:Meny v Ázii
Majstrovstvá sveta v curlingu

**Majstrovstvá sveta v curlingu** je najvyššie medzinárodné podujatie národných družstiev v curlingu, ktoré riadi Svetová curlingová federácia (WCF). Ich dejiny siahajú do roku 1959, kedy sa v Škótsku konali prvé majstrovstvá sveta mužov, vtedy pod názvom *Škótsky pohár*. Až o 20 rokov neskôr sa, opäť v Škótsku, konali majstrovstvá sveta žien. MS prebiehajú každoročne. Dominujú na nich krajiny Severnej Ameriky a Severnej Európy, ktoré do roku 2018 získali spolu 52 zlatých medailí (z 60) v mužskej a 29 (zo 40) v ženskej kategórii.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Curling na Zimných olympijských hrách
* Majstrovstvá Európy v curlingu
* Majstrovstvá Ázie a Pacifiku v curlingu

## Externé odkazy
* Oficiálna stránka Svetovej curlingovej federácie 

## Zdroje
* Majstrovstvá sveta na štatistickej stránke Svetovej curlingovej federácie 
* Majstrovstvá sveta na stránke the-sports.org
Ibráhím Abd al-Halím

**Ibráhím Abd al-Halím** alebo **Ibráhim Abdalhalím** (pseudonym: **Muchlis Ibráhím**; * 1920, Mít Gamr, Egypt† 1986) bol egyptský publicista a prozaik.

Pod pseudonymom časopisecky uverejňoval sociálne zamerané poviedky. Prispieval do avantgardného týždenníka *al-Bašír* („Priekopník“), literárne najvplyvnejšieho egyptského časopisu prelomu 40. a 50. rokov, okolo ktorého sa sformovala skupina ľavicovo orientovaných spisovateľov ovplyvnených západnými autormi ako Franz Kafka, Thomas Stearns Eliot či August Strindberg. Abd al-Halím patril medzi členov socialistického Demokratického hnutia za národné oslobodenie (HADITU), ktorí do redakcie časopisu prišli po jej prevzatí Fatím Ramlím v apríli 1950. HADITU spočiatku podporovalo Slobodných dôstojníkov a spolupracovalo s nimi pri egyptskej revolúcii roku 1952, medzi marxistickými intelektuálmi hnutia a Radou revolučného velenia ale nastali rozpory, ktoré viedli k rozpusteniu všetkých politických strán a zákazu ôsmich časopisov novým režimom. Po zákaze časopisu *al-Bašír* Abd al-Halím spolu so svojim bratom Kamálom založil časopis *al-Gad* („Zajtrajšok“), avšak jeho redakcii sa podarilo vydať len tri čísla než ho štátne orgány zakázali.

Abd al-Halímovým najvýznamnejším dielom je autobiografický román *Ajjám at-tufúla* („Dni detstva“. 1955), ktorý bol v slovenskom prerozprávaní (voľnom preklade) Jozefa Mihalkoviča a Ladislava Drozdíka vydaný ako *Slnko svieti na môj Níl* (1962).

## Referencie

## Externé odkazy
* . Obmedzený náhľad knihy.

Kategória:Narodenia v 1920
Kategória:Úmrtia v 1986
Kategória:Egyptskí publicisti
Kategória:Egyptskí spisovatelia
Taka

**Taka** môže byť:

* rod rastlín (po latinsky Tacca), pozri taka (rastlina)
* mena v Bangladéši, pozri taka (Bangladéš)
* historická dĺžková miera v Zanzibare (=7,3152 m), pozri taka (dĺžková miera)
* japonské prvé meno, pozri Taka (meno)
* mesto v Japonsku, pozri Taka (mesto v Japonsku)
* okres v Japonsku, pozri Taka (okres)
* iný názov atolu Toke v Marshallových ostrovoch, pozri Toke
* historická značka motocykla, pozri Taka (motocykel)
* druhy loďky typický pre čiernomorské pobrežie Turecka, pozri taka (loď)
* pohyb pri windsurfingu, pozri taka (windsurfing)
Kašída

**Kašída** ( - kašída [vyslov: käšídä]) je nástroj na zarovnávanie v písaných písmach, najmä v arabskom písme. Na rozdiel od zarovnávania pomocou predlžovania medzier medzi slovami (známeho z latinky) je jeho podstatou predlžovanie vhodných čiar niektorých písmen.

Zmena rozmeru písmena je síce možná aj v latinke (v rámci mikrotypografie), ale kašída v rámci arabského písma je prirodzenejšia a ľahko realizovateľná, pretože rada písmen v perzštine a arabčine obsahuje výrazné vodorovné ťahy, ktorých dĺžku nie je problém upraviť.

Niekedy sa označením *kašída* rozumie špeciálny predlžujúci znak „**ـ**“ inak označovaný tatwíl ( – *taṭwíl*), prípadne jeden zo zostavy glyfov rôznych dĺžok, ktoré slúžia na predĺženie v rámci konkrétneho fontu. V rámci Unicode je znak „*ـ*“ na pozícii U+0640 a je pomenovaný *arabský tatwíl* ().

## Zdroj

Kategória:Typografia
Kategória:Arabské písmo
Sandur

**Sandur** (čo znamená piesočná pláž) je dedina na južnom pobreží ostrova Sandoy na Faerských ostrovoch. História Sanduru sa datuje od konca 11. storočia. V januári 2010 žilo v dedine 558 obyvateľov.

Je to najľudnatejšie miesto na ostrove a nachádza sa na rozmedzí jazier Gróthúsvatn na severozápade a Sandsvatn na severovýchode, s výhľadom na zátoky Grótvík a Sandsvágur na juhu.

## História
Sandur je miesto, kde sa každoročne konal miestny Várting. Vykopávky odhalili základy kostola z 11. storočia, pričom dnes sa tu nachádza typický drevený kostol Faerských ostrovov s trávovou strechou. V roku 1988 moderný kostol postihol zničujúci požiar, pri ktorom sa rozpustilo všetko kostolné striebro. Požiar bol pritom založený úmyselne. Už v nasledujúcom roku bol kostol obnovený, práve v čase jeho 150. výročia.

V roku 1863 bol pri rozširovaní kostola nájdený poklad skladajúci sa z 98 strieborných mincí zo 11. storočia, pričom polovica z nich bola nemeckého pôvodu. Ďalej v roku 1989 archeológovia objavili pohanské pohrebisko z dôb Vikingskej okupácie. Našla sa tu zachovalá kostra ženy z Faerských ostrovov, asi 150 cm dlhá. V hrobe boli aj tri korálky jantáru, modré korálky a nôž.

V skanzene v Dánsku je možné vidieť vodný mlyn, ktorý bol pôvodne v 18. storočí inštalovaný v Sandure. Miestne múzeum Sands Bygdasavn je otvorené v lete. Nachádzajú sa v ňom predmety každodenného života, ktoré patrili predkom miestnych obyvateľov.

## Turizmus
Na ostrov sa možno dostať z Tórshavn do prístavov Gamlarætt alebo Skopun. Odtiaľ pozdĺž jazera Sandsvatn vedie cesta 30 do Sandur. Do všetkých dedín na ostrove sa dá dostať autobusom zo Sanduru. Vzhľadom k topografii ostrova je to miesto vhodné na bežné prechádzky a cyklistiku. Obľúbené sú výlety do Søltuvíku na západnom pobreží, Skarvanesu na juhu (mierne náročnejšia turistika) a Húsavíku na východnom pobreží.

Malý osobný trajekt MV Sildberin premáva zo Sanduru na Skúvoy, čo je ostrov na juhu. Obzvlášť zaujímavá je túra do faerskej veslice Hvíthamar zo Sanduru na vtáčie skaly na západnom pobreží alebo Skúvoy. Lodivodom je sám Joan Petur Clementsen.

V Sandure sa nachádza jeden z troch kempingov na ostrove Munkinum. Ďalšie dva kempy sú v Húsavíku a Dalure. Okrem toho sú tu atraktívne miesta pre rybárčenie – Sandsvatn a Gróthúsvatn. Pre ubytovanie slúži hotel Ísansgarður, ktorý je po rekonštrukcii.

## Sands Bygdasavn
Významnou inštitúciou v dedine je múzeum umenia Sands Bygdasavn. Je otvorené od mája do októbra. Múzeum a umelecké diela v ňom boli darčekom od Sofusa Olsena. Múzeum bolo postavené v roku 2005 a odovzdané obci Sandur v decembri 2005, na 92. narodeniny pána Olsena.

## Šport
Sandur je najviac známy pre svoj futbalový klub B71 Sandoy, ktorý si užil skromný úspech vo Faerskej futbalovej lige a UEFA.

## Galéria

Súbor:Sandur.png|Okolie Sandur
Súbor:Sandur-skugvoy.png|Cesta vedúca z ostrova Sandoy na ostrov Skúvoy
Súbor:Sandur, Sandsvagur.JPG|Jazero Sandsvágur
Súbor:Sandur old house.JPG|Sands Bygdasavn
Súbor:Sandur church.JPG|Kostol v Sandure
Súbor:Sandur harbour.JPG|Prístav v Sandure


## Iné projekty

## Zdroj

Kategória:Sídla na Faerských ostrovoch
Knife Party

**Knife Party** je austrálska electro house/dubstepová dvojica, ktorú založili dvaja členovia austrálsko-britskej skupiny Pendulum: Rob Swire a Gareth McGrillen.

## História
Predtým, ako bol bočný projekt oznámený, Rob Swire prízvukoval, že projekt nie je podobný skupine Pendulum. Ich prvé vydanie nieslo názov *100% No Modern Talking* a bolo vydané v digitálnej podobe cez vydavateľstvo skupiny Pendulum, EarStorm dňa 12. decembra 2011 na bezplatné stiahnutie z ich oficiálnej webstránky a Facebooku, a takisto v podobe kúpy na iTunes a Beatport. EP obsahoalo 4 skladby: „Internet Friends“, „Destroy Them With Lazers“, „Tourniquet“ a „Fire Hive“. EP pôvodne obsahovalo skladbu „Back to the Z-List“, ale tá bola nahradená skladbou „Destroy Them With Lazers“. Knife Party robili remix s názvom „Unison“ od Portera Robinsona, ktorý bol vydaný dňa 19. októbra 2011 na jeho debutovom EP, *Spitfire*. Knife Party tiež remixovali singel „Save the World“ skupiny Swedish House Mafia, ktorý bol vydaný dňa 10. júna 2011 a singel „Crush on You“ dvojice Nero, ktorý bol vydaný dňa 13. októbra 2011. Dňa 16. decembra 2011 Knife Party vyhlásili na Twitteri, že začali pracovať na ďalšom EP.

V piatok 23. decembra 2011 bolo oznámené, že Knife Party bude hrať v tretí deň trojdňového festivalu Ultra Music Festival na Miami.

## Diskografia
### EP

### Single
thumb|Knife Party počas koncertu na Hove Festival v roku 2012
* „Antidote“ (Swedish House Mafia vs. Knife Party)

### Remixy
* Swedish House Mafia – „Save the World“ (Knife Party Remix)
* Nero – „Crush on You“ (Knife Party Remix)
* Porter Robinson – „Unison“ (Knife Party Remix)

### Nevydané skladby
* „Intro (Where’s the Bloody Knife Party?)“
* „The Box“
* „Suffer“
* „Back to the Z-List“
* „Zoology“ (featuring Skrillex)
* „Until They Kick Us Out“ (featuring MistaJam)
* Nero - „Crush On You“ (Knife Party VIP Remix)

## Referencie

Kategória:Elektronické hudobné dvojice
Kategória:Austrálske elektronické hudobné skupiny
Syðradalur

**Syðradalur** (dánsky: *Sydredal*) je dedina na ostrove Kalsoy, jednom z Faerských ostrovov. Syðradalur je najjužnejšia dedina na ostrove a je súčasťou obce Húsar (*Husa kommuna*). Dňa 1. januára 2009 mal Syðradalur 9 obyvateľov (v roku 1985 ešte 12).

## Dejiny
Syðradalur bol založený na začiatku 19. storočia obyvateľmi obce Blankskáli na juhozápade ostrova. V roku 1855 sa tu potopila loď, keď narazila na veľký balvan. V roku 1963 sa tu potopila ďalšia loď z dediny, tentokrát nesúca troch mužov.

## Infraštruktúra
V roku 1985 bol postavený tunelový systém spájajúca Syðradalur s ostatnými dedinami na ostrove. Cesta MF Sam spája Syðradalur a Klaksvík, neskôr bola zavedená autobusová doprava z Syðradalur do Trøllanes.

V roku 2009 boli zavedené čísla domov, spolu s tromi menami ulíc: Dalsgøta, á Bakkanum a Knúksdalur.

## Iné projekty

## Zdroj

Kategória:Sídla na Faerských ostrovoch
Zoznam častí seriálu Kúzelníci z Waverly

Toto je zoznam častí amerického seriálu **[[Kúzelníci z Waverly]]**. Tv JOJ Plus ho vysiela od 18. septembra 2012 do 27. novembra 2012, po koniec druhej série. Tretia séria bola nasadená v televízii WAU v októbri 2013.

## Prehľad sérií

## 1. séria (USA - 2007–2008, Slovensko 2012)

## 2. séria (USA - 2008–2009, Slovensko 2012)

## Film (USA - 2009, Slovensko 2012)

## 3. séria (USA - 2009–2010, Slovensko 2013)
3. séria sa začala vysielať 14. októbra na TV WAU. Epizódy sa vysielajú v poradí produkcie, a nie podľa poradia vysielania v USA.

## 4. séria (USA - 2010–2012)

## Špeciál (USA - 2013)

Kategória:Wizards of Waverly Place
Kúzelníci z Waverly
Tvøroyri

**Tvøroyri** (dánsky: *Tværå*) je dedina ležiaca na severnej strane Trongisvágsfjørður (fjord), na východnom pobreží Suðuroy, na Faerských ostrovoch.

## Možnosti dopravy
Do Tvøroyri sa dá dostať trajektom Smyril M / F, ktorý má 2 až 3 odchody denne z Tórshavn. Cesta z Tórshavn do Tvøroyri trvá 2 hodiny. Druhou alternatívou je cesta autobusom z prístavu Krambatangi do Tvøroyri a ostatných dedín na ostrove. Premávajú tu dve autobusové linky: 700 ide do južnej časti ostrova s konečnou stanicou v dedine Sumba, 701 ide do severnej časti ostrova, s konečnou stanicou v Sandvíku, najsevernejšej dediny a v Fámjine, ktorý je na západnom pobreží.

## Budovy a stavby
Kostol v Tvøroyri je dominantou viditeľnou z diaľky. Bol postavený v Nórsku ako stavebnica a do Tvøroyri ho presunuli a následne postavili v roku 1907. Starý kostol bol presunutý do dediny Sandvik.

V centre Tvøroyri, hneď nad prístavom, je Hotel Tvøroyri. Medzi prístavom a hotelom sa nachádza námestie pokryté plochými kameňmi. Zvyknú sa tu sušiť ryby na slnku. Obchodný kráľovský monopol, ktorý tu mal pobočku v rokoch 1836 – 1856, postavil v tejto oblasti dnes už staré domy. Obec Tvøroyri bola vlastne založená kvôli tejto pobočke.

Keď bol v roku 1856 zrušený monopol, boli v Tvøroyri založené súkromné ​​spoločnosti. Jedna z nich vyrástla na najväčšiu na Faerských ostrovoch. Má 20 pobočiek a 30 lodí. V oblasti nad prístavom leží múzeum (historické a námorné múzeum Tvøroyri). Tvøroyri má veľkú továreň na filety, ktorá začala výrobu v roku 1975. Z Tvøroyri sa možno vydať na prechádzku cez hory do údolia zvaného Hvannhagi, odkiaľ je pekný výhľad do údolia a na more.

## Okolité dediny
V okolí sa nachádzajú dve dediny, ktoré rastú spoločne s Tvøroyri, pričom Tvøroyri je akousi centrálou. Trongisvágur ďalej na západ, leží pri fjorde Trongisvágsfjørður. Druhou dedinou je Froðba, ktorá je ďalej na východ na severnej strane fjordu, na rovnakej strane ako Tvøroyri. Froðba je tvorená stĺpcami čadiča pozdĺž cesty, býval tu slávny básnik Poul F. Joensen, ktorý tu má aj pamätník. Froðba a Trongisvágur sú staršie než dedina Tvøroyri.

## Kultúra
Tvøroyri a Vágur sa striedajú v organizovaní každoročného mestského festivalu Jóansøka. Je to niečo ako menšia verzia festivalu Ólavsøka, ktorý sa koná v Tórshavn. Jóansøka prebieha na konci júna.

## Osobnosti dediny
Tvøroyri je rodiskom bývalých premiérov Faerských ostrovov, Jóannesa Eidesgaarda, Atliho Dama a Petura Mohra Dama.

## Šport
V dedine pôsobí futbalový klub TB Tvøroyri, ktorý bol založený v roku 1892. Je to najstarší futbalový klub na Faerských ostrovoch. Okrem toho je tu veslársky klub Froðbiar Sóknar Róðrarfelag, ktorý bol založený v roku 1934.

## Galéria

Súbor:Store houses Tvøroyri.jpg|Staré domy v obci
Súbor:Stadion Tvøroyri.jpg|Štadión Sevmýri futbalového klubu TB Tvøroyri
Súbor:Tvøroyri kirke.JPG|Kostol v Tvøroyri
Súbor:2009 Faroese Rowing Competition at Jóansøka in Tvøroyri.JPG|Faerská veslárska súťaž v rámci festivalu Jóansøka 
Súbor:Tvøroyri.14.jpg|Prístav v Tvøroyri


## Iné projekty

## Zdroj

Kategória:Sídla na Faerských ostrovoch
Majstrovstvá Európy v curlingu

**Majstrovstvá Európy v curlingu** je najvyššie európske podujatie národných družstiev v curlingu, ktoré riadi Európska curlingová federácia (ECF). Jeho dejiny siahajú do roku 1975, kedy sa vo Francúzsku konali prvé majstrovstvá Európy mužov a žien. Odvtedy prebiehajú majstrovstvá každoročne. Od roku 2010 sa každoročne organizuje samostatný turnaj majstrovstiev Európy C kategórie. Najúspešnejšími družstvami sú  v mužskej a  v ženskej kategórii.

Európsky šampionát zároveň slúži ako kvalifikácia na majstrovstvá sveta.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Majstrovstvá sveta v curlingu
* Majstrovstvá Ázie a Pacifiku v curlingu

## Externé odkazy
* Oficiálna stránka Európskej curlingovej federácie 

## Zdroje
* Majstrovstvá Európy na štatistickej stránke Svetovej curlingovej federácie  
* Majstrovstvá Európy na stránke Európskej curlingovej federácie 
* Majstrovstvá Európy v curlingu na stránke the-sports.org
Diogeneia

**Diogeneia** môže byť:
* meno niekoľkých postáv v gréckej mytológii:
** najáda fontány v Aténach, pozri Diogeneia (nymfa)
** dcéra eleusinského kráľa Kalea, pozri Diogeneia (dcéra Kalea)
** manželka elejského kráľa Alektora, pozri Diogeneia (dcéra Forbasa)
* starogrécka slávnosť:
**oslavy, ktoré sa konali v Aténach po roku 229 pred Kr. na počesť Diogena Euergeta, pozri Diogeneia (slávnosť)
Oxymoron (skupina)

**Oxymoron** je nemecká oi!/street punková skupina založená v roku 1992. Skupinu založili Sucker (spev) a jeho bratranec Björn (bicie), spolu s dvomi kamarátmi, Martinom (gitara) a Filzausom (basová gitara).

## Členovia
### Súčasní členovia
* Sucker: Spev (1992–súčasnosť)
* Björn: bicie (1992–súčasnosť)
* Morpheus: Basová gitara (1999–súčasnosť)

### Bývalí členovia
* Filzlaus: Basová gitara (1992 – 1994)
* Martin: Gitara (1992 – 2001)
* Arne: Basová gitara (1995 – 1998)
* Chrissy: Basová gitara (1996 US Tour, 1998 – 1999)
* Chrissy: Gitara (2001)
* Neznámy člen: Gitara (Hral časť v 2002 US Tour)
* Davey: Gitara (2002)

## Diskografia
### Albumy
*1995: *Fuck The Nineties: Here’s Our Noize*
*1997: *The Pack Is Back*
*1999: *Westworld*
*1999: *Best Of Before 2000*
*2001: *Feed The Breed*

### EP
*1994: *Beware, Poisonous!*
*1996: *Crisis Identity*
*2001: *Savage Output*

### Kompilácie
*1998: *Skins ’n’ Pins*
*2000: *Worldwide Tribute To The Real Oi!*

## Referencie

## Externé odkazy
* Oficiálna webstránka
* 

Kategória:Nemecké punkrockové hudobné skupiny
Kategória:Hudobné skupiny z 1992
Abd al-Kádir (alžírsky emir)

**Abd al-Kádir** alebo **Abdalkádir** (iné prepisy pozri v článku Abd al-Kádir, celé meno:  عبد القادر الجزائري - **Abd al-Kádir al-Džazáʾirí** alebo القادر ابن محيي الدين - **Abd al-Kádir ibn Muhjiddín**; * 6. september 1808, Maskara, Alžírsko – † 26. máj 1883, Damask) bol alžírsky emir a národný hrdina. V 1832 – 1847 stál na čele neúspešného povstania proti francúzskej koloniálnej nadvláde. Po kapitulácii bol internovaný vo Francúzsku, prepustený v roku 1852. Následne žil v Damasku a zaoberal sa štúdiom islamského náboženstva. Venoval sa aj poézii a je autorom náboženských a vojenských spisov. 

## Zdroj
* 

Kategória:Vládcovia Alžírska
Kategória:Rytieri Radu čiernej orlice
Kategória:Nositelia veľkokríža Radu čestnej légie
Oto Sýkora

**Oto Sýkora**, niekedy aj **Otto Sýkora** (* 1. december 1964, Banská Bystrica) je bývalý slovenský hokejový útočník a bývalý generálny manažér slovenskej hokejovej reprezentácie. Má aj nemecké občianstvo.

## Klubový hokej
Hokejovo vyrastal v rodnej Banskej Bystrici. Od sezóny 1983/1984 hral v klube VSŽ Košice odkiaľ v sezóne 1985/1986 odišiel na dvojročnú vojenskú službu do Dukly Trenčín. V sezóne 1987/1988 sa vrátil do Košíc a prispel k zisku majstrovského titulu gólom v poslednom finálovom zápase proti Sparte. Na začiatku sezóny 1989/1990 vycestoval do Nemecka a ešte v tej sezóne odohral jeden zápas za Eintracht Frankfurt kde zostal pôsobiť aj tú nasledujúcu. Od sezóny 1991/1992 do sezóny 1996/1997 pôsobil v tíme Norimbergu. V tom istom klube začal pôsobiť ako generálny manažér a podarilo sa mu v sezónach 1999 (v tíme vtedy pôsobili Ivan Droppa, Jozef Čierny ako hráči a Peter Ihnačák ako tréner) a 2007 získať druhé miesto v nemeckej najvyššej súťaži DEL. Od marca 2011 pôsobil ako športový manažér Sparty Praha. V júni tento post opustil po tom ako mu novozvolený prezident SZĽH Igor Nemeček ponúkol post generálneho manažéra slovenskej hokejovej reprezentácie. Na Rakúskom pohári pôsobil aj ako asistent trénera Vladimíra Vůjtka.

### Klubová štatistika

## Referencie

## Externé odkazy
* 
* 
* eliteprospects štatistiky

Kategória:Hráči HC Košice
Kategória:Slovenskí hokejisti
Kategória:Nemeckí hokejisti
Kategória:Slovenskí hokejoví tréneri
Kategória:Osobnosti z Banskej Bystrice
Muhammad ibn Abd al-Karím al-Chattábí

**(Muhammad ibn) Abd al-Karím al-Chattábí** (presnejší prepis: **(Muhammad ibn) Abdu 'l-Karím al-Chattábí**, iný prepis: **(Muhammad ibn) Abdalkarím al-Chattábí**, meno v prepise podľa miestneho nárečia: *Abd el-Karím/Abdelkarím*;  * 1881 alebo 1882, Ahdir, Maroko – 6. alebo 7. február 1963, Káhira, Egypt) bol marocký emir a bojovník za nezávislosť. Stál na čele berberského povstania proti španielskym a francúzskym kolonizátorom. V roku 1921 porazil Španielov (čo viedlo v tejto krajine k následným politickým otrasom a vzniku vojenskej diktatúry) a stal sa prezidentom Rífskej republiky, no v roku 1926 ho zajali Francúzi a deportovali na ostrov Réunion. Prepustený bol až v roku 1947 a následne sa mu podarilo získať azyl v Egypte, kde v rokoch 1948 – 1956 stál na čele Výboru pre oslobodenie arabského Magribu.

## Iné projekty

## Zdroj
* 

Kategória:Narodenia v 1881
Kategória:Narodenia v 1882
Kategória:Úmrtia v 1963
Kategória:Marockí politici
Kategória:Revolucionári
Abd al-Kádir

**Abd al-Kádir** alebo **Abdalkádir** (presnejší – ale zriedkavejší – prepis: **Abdu 'l-Kádir(i), Abdulkádir(i)**; prepis podľa výslovnosti v niektorých nárečiach: *Abd el-Káder, Abdelkáder*; po perzsky **Abd al-Káder**) môže byť:
*arabské meno (doslova "sluha mocného"), pozri Abd al-Kádir (meno)
*alžírsky emir v 19. storočí, pozri Abd al-Kádir (alžírsky emir)
*Abd al-Kádir al-Džílání
Abd al-Karím

**Abd al-Karím** alebo **Abdalkarím** (presnejší prepis: **Abdu 'l-Karím, Abdulkarím**, prepis podľa niektorých nárečí: *Abd el-Karím, Abdelkarím*) môže byť:
*arabské meno, pozri Abd al-Karím (meno)
*Muhammad ibn Abd al-Karím al-Chattábí